open-index/open-wikipedia-markdown huggingface dataset:
Валерый Іванавіч Стральчонак

**Валерый Іванавіч Стральчонак** (нар. , Барысаў Мінскай вобласці) — беларускі энергетык, педагог; дэпутат Палаты прадстаўнікоў Нацыянальнага сходу Рэспублікі Беларусь 7-га склікання.

## Біяграфія 
Скончыў Беларускі нацыянальны тэхнічны ўніверсітэт (электразабеспячэнне), Рэспубліканскі інстытут прафесійнай адукацыі (Прафесійная адукацыя), Акадэмію кіравання пры Прэзідэнце Рэспублікі Беларусь (дзяржаўнае і мясцовае кіраванне).

Працаваў электраманцёрам Сельэнерга, Барысаўскага малочнага камбіната, выкладчыкам спецдысцыплін, загадчыкам дзённага аддзялення Жодзінскага дзяржаўнага політэхнічнага каледжа, загадчыкам дзённага аддзялення, намеснікам дырэктара па вытворчым навучанні, кіраўніком практыкі, намеснікам дырэктара па вучэбна-вытворчай рабоце філіяла БНТУ Жодзінскага дзяржаўнага політэхнічнага каледжа.

Выбіраўся дэпутатам Палаты прадстаўнікоў Нацыянальнага сходу Рэспублікі Беларусь 7-га склікання.

Катэгорыя:Дэпутаты Палаты Прадстаўнікоў Нацыянальнага сходу Рэспублікі Беларусь 7-га склікання
Аляксандр Аляксандравіч Гранкоўскі

**Аляксандр Аляксандравіч Гранкоўскі** (нар. , Наваельня, Дзятлаўскі раён, Гродзенская вобласць) — беларускі палітык.

## Біяграфія 
Нарадзіўся 9 лістапада 1963 года ў гарадскім пасёлку Наваельня Дзятлаўскага раёна Гродзенскай вобласці.

Скончыў Беларускі інстытут механізацыі сельскай гаспадаркі па спецыяльнасці «Інжынер-механік».

Працоўную дзейнасць пачаў майстрам на Мінскім аўтамабільным заводзе. Працаваў начальнікам участка, начальнікам цэха, галоўным інжынерам інструментальна-штампавай вытворчасці, намеснікам генеральнага дырэктара адкрытага акцынернага таварыства «Мінскі аўтамабільны завод» — кіруючая кампанія холдынгу «БЕЛАЎТАМАЗ» — тэхнічным дырэктарам.

У 2019 годзе абраны дэпутатам Палаты прадстаўнікоў Нацыянальнага сходу Рэспублікі Беларусь 7-га склікання па 92-й Аўтазаводскай выбарчай акрузе.

## Звесткі аб даходах 
Дэклараваны даход Гранкоўскага за 2018 год склаў 72,9 тысячы беларускіх рублёў. Згодна з дэкларацыяй, ва ўласнасці Гранкоўскага знаходзяцца жылы дом у Гродзенскай вобласці, кватэра ў г. Мінску, зямельны надзел у Гродзенскай вобласці.

## Узнагароды 
* медаль «За працоўныя заслугі».

Катэгорыя:Дэпутаты Палаты Прадстаўнікоў Нацыянальнага сходу Рэспублікі Беларусь 7-га склікання
Катэгорыя:Інжынеры Беларусі
Жэшоўскі ўніверсітэт

**Жэшоўскі ўніверсітэт** () — польская дзяржаўная вышэйшая навучальная ўстанова са статусам універсітэта і з сядзібай у горадзе Жэшаў.

## Гісторыя 
Вытокі ўніверсітэта сягаюць 1965 года, калі была створана Вышэйшая педагагічная школа ў Жэшаве. У 1969 годзе ў Жэшаве быў створаны філіял Універсітэта Марыі Складоўскай-Кюры, а ў 1973 годзе — факультэт эканомікі вытворчасці і гандлю ў сельскай гаспадарцы Сельскагаспадарчага ўніверсітэта імя Гуга Калантая ў Кракаве. 1990-я гады азнаменаваліся інтэнсіўнымі намаганнямі па стварэнні асобнага ўніверсітэта.

1 верасня 2001 года з’яўляецца афіцыйнай датай стварэння ўніверсітэта, які быў утвораны ў выніку аб’яднання трох існуючых у Жэшаве вышэйшых навучальных устаноў: Вышэйшай педагагічнай школы, філіяла Універсітэта Марыі Складоўскай-Кюры, а таксама мясцовага факультэта Сельскагаспадарчай акадэміі. Першым рэктарам стаў прафесар Тадэуш Лютэк.

У 2006 годзе з нагоды пяцігоддзя ўніверсітэта ў якасці нябеснай апякункі ўніверсітэта была абраная Святая Ядвіга Анжуйская.

## Структура 
* калегіум гуманітарных навук
* калегіум сацыяльных навук
* калегіум прыродазнаўчых навук
* калегіум медыцынскіх навук

## Крыніцы 
## Спасылкі 
* Афіцыйная інтэрнэт-старонка ўніверсітэта

Катэгорыя:Навучальныя ўстановы з польскай мовай навучання
Катэгорыя:Жэшаў
Катэгорыя:2001 год у Польшчы
Катэгорыя:Універсітэты Польшчы
Маша Ефрасыніна

**Марыя Аляксандраўна Ефрасыніна**, болей вядома як **Маша Ефрасыніна** (нар. , Керч) — украінская тэлевядучая, актрыса і грамадскі дзеяч.

## Біяграфія 
Скончыла школу з залатым медалём, вышэйшую адукацыю атрымала ў Кіеўскім нацыянальным універсітэце імя Тараса Шаўчэнкі па спецыяльнасці «Перакладчык з англійскай і іспанскай моў». Муж — Цімур Храмаеў, бізнесмен, кантралюе інвестыцыйную кампанію «Арта», заснаваў і ўзначальвае Асацыяцыю ўкладчыкаў Знешэканамбанка СССР. 30 студзеня 2015 года прэзідэнт Украіны Пётр Парашэнка прызначыў Цімура Храмаева кіраўніком Нацыянальнай камісіі па каштоўных паперах і фондаваму рынку Украіны. Выхоўваюць дачку Нану і сына Аляксандра. Малодшая сястра Марыі Лізавета 30 ліпеня 2009 года выйшла замуж за Андрэя Юшчанку — сына прэзідэнта Украіны Віктара Юшчанкі.

У 19 гадоў дэбютавала на Першым Нацыянальным канале Украіны (УТ-1) у праграме «Шчаслівы званок». Неўзабаве атрымала запрашэнне ад Новага канала, на якім запускалі новую ранішнюю праграму «Пад’ём». У 2002 годзе праграма атрымала прэмію «Тэлетрыумф» у намінацыі «Найлепшае тэлевізійнае шоу».

У 2005 годзе была вядучай на конкурсе «Еўрабачанне», які праводзіўся ў Кіеве. У кастрычніку 2005 года перайшла на канал ICTV у праграму «Лінія канфлікту». З верасня 2006 года — вядучая тэлешоу «Адзін у полі» на тэлеканале Інтэр. У 2006 годзе з’явілася на вокладцы часопіса ELLE. Супрацоўнічала з расійскімі тэлеканаламі Муз-ТВ, НТВ, ДТВ. 2 сакавіка 2008 года на тэлеканале Інтэр пачаліся здымкі ток-шоу «Модны прысуд», у якім яна выступала ў ролі адваката. У 2010 годзе стала адной з вядучых праекта Канстанціна Меладзэ «Украіна слязам не верыць». 3 сакавіка 2011 года на Новым канале вядзе перадачу «Мары спраўджваюцца», мэтай якой з’яўляецца ажыццяўленне мар звычайных людзей. У 2012 годзе — вядучая «Шоума$тгоуон» на Новым канале.

З красавіка 2014 года на Новым канале вядзе перадачу «Сэрца трох». У пачатку чэрвеня 2014 года сышла з Новага каналу ў сувязі з тым, што была цяжарная і не бачыла перспектыў. У 2015 годзе рабіла ток-шоу «Адкрыта з Машай Ефрасінінай» для тэлеканала «Украіна». У 2017 годзе стала вядучай новага сацыяльна-забаўляльнага праекта «Сюрпрыз, сюрпрыз!» на тэлеканале СТБ, які выконвае запаветныя жаданні ўкраінцаў. У жніўні 2018 года прыняла ўдзел у шоу «Танцы з зоркамі» на тэлеканале 1+1.

17 ліпеня 2016 года на Адэскім міжнародным кінафестывалі украінскі кінарэжысёр Анатоль Мацешка прадставіў свой новы серыял «Трайная абарона» з Машай Ефрасінінай у галоўнай ролі. У 2018 годзе знялася ў галоўнай ролі ў сямейнай камедыі «Прыгоды S Мікалая». З 2018 года актыўна развівае ўласны YouTube-канал.

У маі 2018 года стала першым ва Украіне ганаровым Паслом Фонду ААН у галіне народанасельніцтва. Заснавальніца серыі дабрачынных мерапрыемстваў «Charity weekend».

## Узнагароды 
* У 2020 годзе ўказам прэзідэнта Украіны Уладзіміра Зяленскага ўзнагароджана ордэнам «За заслугі» ІІІ ступені.

Катэгорыя:Тэлевядучыя Украіны
Бяседныя песні (альбом)

**«Бяседныя песні»** — беларускі музычны альбом, выдадзены ў 2019 годзе ў межах праекта Сяржука Доўгушава «Tradycyja».
## Спіс трэкаў
## Удзельнікі запісу
*Author and manager of the project – Сяржук Доўгушаў
*CD composition and introductory note – Яніна Грыневіч
*Composition and transcript (Archive of the Institute of Art History) – Ірына Васільева
*Transcript (T.Pesnyakevich’s archive) – Наста Някрасава
*Design – Васіліса Паланіна
*Page making – Юлія Янюк-Казлоўская
*Embroidery – Юлія Літвінава
*Mastering - Арцём Петрашкевіч
*Text editing – Ірына Сляповіч
*Translation into English – Віктар Сляповіч

## Спасылкі
*Бяседныя песні. Tradycyja. Кніга+CD на сайце выдавецтва «Логвінаў»
*Кніга+CD “Tradycyja 2” Бяседныя песні  на сайце этнакрамы «Рагна»

Катэгорыя:Альбомы 2019 года
Катэгорыя:Музычныя альбомы Беларусі
Зялёнагурскі ўніверсітэт

**Зялёнагурскі ўніверсітэт** () — польская дзяржаўная вышэйшая навучальная ўстанова са статусам універсітэта і з сядзібай у горадзе Зялёна Гура.

## Агульная характарыстыка
Універсітэт быў створаны 1 верасня 2001 года шляхам аб'яднання Зялёнагурскага політэхнічнага ўніверсітэта (заснаванага ў 1965 годзе як Вышэйшая інжынерная школа) і Вышэйшай педагагічнай школы (заснаванай ў 1971 годзе як Вышэйшая настаўніцкая школа). У верасні 2017 года ў склад універсітэта была ўключана Дзяржаўная вышэйшая прафесійная школа ў Сулехаве як асобны факультэт універсітэта, які ў 2019 годзе быў ператвораны ў філіял.

Асноўныя будынкі ўніверсітэта размешчаны ў двух розных частках горада: кампус А з будынкамі былога політэхнічнага ўніверсітэта размешчаны на вуліцы Падгорнай, і кампус B з будынкамі былой Вышэйшай педагагічнай школы, які ў асноўным размешчаны на алее Войска Польскага. Рэктарат універсітэта знаходзіцца недалёка ад Старога Рынку на вуліцы Ліцэальнай.

Ва ўніверсітэце працуюць 1 тыс. выкладчыкаў, у тым ліку: 100 з вучоным званнем прафесара, 220 са ступенню доктара хабілітаванага, 508 са ступенню доктара, 169 са ступенню магістра.

## Структура 
* Гуманітарны факультэт
* Механічны факультэт
* Факультэт мастацтваў
* Факультэт будаўніцтва, архітэктуры і экалагічнай інжынерыі
* Факультэт эканомікі і кіравання
* Факультэт фізікі і астраноміі
* Факультэт інфарматыкі, электратэхнікі і аўтаматызацыі
* Факультэт матэматыкі, інфарматыкі і эканаметрыі
* Факультэт біялагічных навук
* Факультэт педагогікі, псіхалогіі і сацыялогіі
* Факультэт права і адміністрацыі
* Collegium Medicum
* Філіял у Сулехаве

## Спасылкі 
* Афіцыйная інтэрнэт-старонка ўніверсітэта

Катэгорыя:Навучальныя ўстановы з польскай мовай навучання
Катэгорыя:Зялёна Гура
Катэгорыя:2001 год у Польшчы
Катэгорыя:Універсітэты Польшчы
Універсітэт Яна Каханоўскага ў Кельцах

**Універсітэт Яна Каханоўскага ў Кельцах** () — польская дзяржаўная вышэйшая навучальная ўстанова са статусам універсітэта і з сядзібай у горадзе Кельцы.

## Агульная характарыстыка
Першапачаткова вучэльня створана ў 1969 годзе як Вышэйшая настаўніцкая школа. У наступныя гады яна зведала шматлікія пераўтварэнні, атрымаўшы ў 2008 годзе статус універсітэта, а ў 2011 годзе - класічнага універсітэта. З 1979 года вучэльня носіць імя Яна Каханоўскага.

У 1981 годзе быў створаны факультэт ў Пётркаве Трыбунальскім, які пасля стаў філіялам універсітэта. У 2000 годзе была створана Свентакшыская акадэмія, якая ў 2008 годзе была ператворана ва Універсітэт гуманітарных навук Яна Каханоўскага ў Кельцах. 1 кастрычніка 2011 года вучэльня атрымала сучасную назву і статус. У канцы 2016 года на базе скасаванагабылоў Дзяржаўнай вышэйшай прафесійнай школы ў Сандаміры быў утвораны факультэт Універсітэта Яна Каханоўскага.

Такім чынам, вучэльня за сваю гісторыю мела наступныя назвы:
* 1969-1973 - Вышэйшая настаўніцкая школа ў Кельцах
* 1973-1979 - Вышэйшая педагагічная школа ў Кельцах
* 1979-2000 - Вышэйшая педагагічная школа імя Яна Каханоўскага ў Кельцах
* 2000-2008 - Свентакшыская акадэмія імя Яна Каханоўскага ў Кельцах
* 2008-2011 - Універсітэт гуманітарных навук Яна Каханоўскага ў Кельцах
* з 2011 - Універсітэт Яна Каханоўскага ў Кельцах

Па стане на 1 кастрычніка 2019 года ва ўніверсітэце працавала каля 900 супрацоўнікаў, у тым ліку 76 прафесароў. У 2018/2019 навучальным годзе ва ўніверсітэце навучалася 11 339 студэнтаў, у тым ліку 8 749 - на стацыянарных студыях першай і другой ступені вышэйшай адукацыі. На канец 2015 года універсітэцкая бібліятэка ў Кельцах мела ў сваіх фондах больш за 481 тыс. выданняў, больш за 69 тыс. асобнікаў перыядычных выданняў і каля 10,5 тыс. інвентарных адзінак спецыяльных сбораў.

## Структура 
* Гуманітарны Факультэт
* Факультэт дакладных і прыродазнаўчых навук
* Факультэт педагогікі і псіхалогіі
* Факультэт мастацтваў
* Факультэт права і сацыяльных навук
* Collegium Medicum
* Філіял у Пётркаве Трыбунальскім
* Філіял у Сандаміры

## Спасылкі 
* Афіцыйная інтэрнэт-старонка ўніверсітэта

Катэгорыя:Навучальныя ўстановы з польскай мовай навучання
Катэгорыя:Кельцы
Катэгорыя:1969 год у Польшчы
Катэгорыя:Універсітэты Польшчы
Ратамскі сельсавет

**Ра́тамскі сельсавет** — былая адміністрацыйна-тэрытарыяльная адзінка ў складзе Мінскага раёна Мінскай вобласці БССР. Цэнтр — вёска Ратамка.

Утвораны 20 жніўня 1924 года ў складзе Заслаўскага раёна Мінскай акругі БССР. Пасля скасавання акруговай сістэмы 26 ліпеня 1930 года ў Заслаўскім раёне БССР. 18 студзеня 1931 года ўключаны ў гарадскую рысу горада Мінска. З 26 мая 1935 года ў складзе Мінскага раёна. Пасля ўвядзення абласнога падзелу 20 лютага 1938 года ў Мінскім раёне Мінскай вобласці. 8 красавіка 1957 года ў склад Мядзвежынскага сельсавета пералічаны вёскі Дзегцяроўка, Кунцаўшчына, Ляхаўшчына, Тарасава і Яркова. 20 студзеня 1960 года скасаваны, тэрыторыя далучана да Ждановіцкага сельсавета.

## Літаратура 
* Административно-территориальное устройство БССР: справочник: в 2 т. / Главное архивное управление при Совете Министров БССР, Институт философии и права Академии наук БССР. — Минск: «Беларусь», 1985―1987.

Катэгорыя:Былыя сельсаветы Заслаўскага раёна
Катэгорыя:Былыя сельсаветы Мінскага раёна
Катэгорыя:Сельсаветы Беларусі, утвораныя ў 1924 годзе
Катэгорыя:Сельсаветы Беларусі, скасаваныя ў 1960 годзе
Сяргей Канстанцінавіч Дзік

**Сяргей Канстанцінавіч Дзік** (нар. , Жодзіна Мінскай вобласці) — беларускі вучоны і палітык. Кандыдат фізіка-матэматычных навук, дацэнт.

## Біяграфія 
Скончыў Мінскі радыётэхнічны інстытут па спецыяльнасці «Радыётэхніка».

Распрацаваў новыя лазерна-аптычныя біямедыцынскія метады і тэхнічныя сродкі і ўкараніў іх у клінічную медыцынскую практыку. Адзін з ініцыятараў і арганізатараў правядзення ў Беларускім дзяржаўным універсітэце інфарматыкі і радыёэлектронікі рэгулярнай міжнароднай навукова-тэхнічнай канферэнцыі «Медэлектроника. (Сродкі медыцынскай электронікі і новыя медыцынскія тэхналогіі)» і міжнароднай навукова-практычнай канферэнцыі «Big Data and Predictive Analitics».

Прайшоў працоўны шлях ад інжынера Інстытута электронікі Акадэміі навук БССР да старшага навуковага супрацоўніка РНПЦ неўралогіі і нейрахірургіі Міністэрства аховы здароўя Рэспублікі Беларусь. Працаваў у Беларускім дзяржаўным універсітэце інфарматыкі і радыёэлектронікі, прайшоў усе прыступкі кар’ернай лесвіцы ад дацэнта да першага прарэктара ўніверсітэта.

У 2019 годзе абраны дэпутатам Палаты прадстаўнікоў Нацыянальнага сходу Рэспублікі Беларусь 7-га склікання.

## Навуковая дзейнасць 
Аўтар каля 300 навуковых прац, сярод якіх манаграфіі, 16 вучэбна-метадычных дапаможнікаў, 2 вучэбныя дапаможнікі з грыфам Міністэрства адукацыі і 17 патэнтаў на вынаходствы.

## Узнагароды 
* Ганаровая грамата Савета Міністраў Рэспублікі Беларусь,
* ганаровая грамата Міністэрства адукацыі Рэспублікі Беларусь,
* нагрудны знак Міністэрства адукацыі Рэспублікі Беларусь «Выдатнiк адукацыi».

Катэгорыя:Дэпутаты Палаты Прадстаўнікоў Нацыянальнага сходу Рэспублікі Беларусь 7-га склікання
Заслаўскі сельсавет

**Засла́ўскі сельсавет** — былая адміністрацыйна-тэрытарыяльная адзінка ў складзе Мінскага раёна Мінскай вобласці БССР. Цэнтр — гарадскі пасёлак Заслаўе (не ўваходзіў у склад).

Утвораны 20 жніўня 1924 года ў складзе Заслаўскага раёна Мінскай акругі БССР. Цэнтр — мястэчка Заслаўе. 24 верасня 1926 года скасаваны ў сувязі з утварэннем Заслаўскага местачковага Савета.

Зноў утвораны 20 студзеня 1960 года ў складзе Мінскага раёна Мінскай вобласці з цэнтрам у гарадскім пасёлку Заслаўе. У склад сельсавета пералічаны 21 населены пункт (Валоўшчына, Варонка, Варашылы, Вязанка, Ганалес, Гуры, Дзехнаўка, Дзічкі, Загор’е, Захарычы, Зялёнае, Келькаўшчына, Кіршы, Кладачкі, Крыжоўка, Лапаравічы, Меткава, Прыбытак, Студзянец, Чарняўшчына і Шубнікі) з адміністрацыйнага падпарадкавання Заслаўскага пассавета і 5 населеных пунктаў (Аронава Слабада, цагельны завод Коханаўшчына, Сёмкава, Сялюты і Чучаны) са складу Сёмкаў-Гарадоцкага сельсавета. Скасаваны 9 жніўня 1979 года, тэрыторыя далучана да Ждановіцкага (4 населеныя пункты: вёскі Валоўшчына, Ганалес, пасёлкі Зялёнае і Крыжоўка), Папярнянскага (6 населеных пунктаў: вёскі Аронава Слабада, Лапаравічы, Сёмкава, Сялюты, Чучаны, пасёлак Сёмкава), Пятрышкаўскага (9 населеных пунктаў: Варашылы, Вязанка, Гуры, Дзічкі, Захарычы, Кіршы, Меткава, Чарняўшчына, Шубнікі) сельсаветаў і Заслаўскага пассавета (5 населеных пунктаў: вёскі Варонка, Дзехнаўка, Загор’е, Кладачкі і Студзянец).

На момант скасавання ў склад сельсавета ўваходзілі 24 населеныя пункты.

## Літаратура 
* Административно-территориальное устройство БССР: справочник: в 2 т. / Главное архивное управление при Совете Министров БССР, Институт философии и права Академии наук БССР. — Минск: «Беларусь», 1985―1987.

Катэгорыя:Былыя сельсаветы Заслаўскага раёна
Катэгорыя:Былыя сельсаветы Мінскага раёна
Катэгорыя:Сельсаветы Беларусі, утвораныя ў 1924 годзе
Катэгорыя:Сельсаветы Беларусі, скасаваныя ў 1926 годзе
Катэгорыя:Сельсаветы Беларусі, утвораныя ў 1960 годзе
Катэгорыя:Сельсаветы Беларусі, скасаваныя ў 1979 годзе
Тэнгіз Шукрыевіч Думбадзэ

**Тэнгіз Шукрыевіч Думбадзэ** (нар. , п. Энергетыкаў Дзяржынскага раёна Мінскай вобласці) — беларускі і грузінскі тэлежурналіст, дэпутат Палаты прадстаўнікоў Нацыянальнага сходу Рэспублікі Беларусь 7-га склікання.

## Біяграфія 
Скончыў гістарычны факультэт Беларускага дзяржаўнага ўніверсітэта.

Працаваў настаўнікам гісторыі ў Негарэльскай сярэдняй школе, рэдактарам часопіса «Марак Грузіі» ў Аджарскім упраўленні рыбалоўнага флоту. Быў адным з заснавальнікаў Дзяржтэлерадыёдэпартамента Аджарыі (Грузія). Прайшоў шлях ад карэспандэнта да галоўнага рэдактара. Узначальваў тэлеканал Аджарыі, на якім быў аўтарам і вядучым шматлікіх тэлепраграм.

Выбіраўся дэпутатам Палаты прадстаўнікоў Нацыянальнага сходу Рэспублікі Беларусь 7-га склікання.

## Узнагароды 
Неаднаразова прызнаваўся найлепшым рэпарцёрам, вядучым і аўтарам у намінацыі «Найлепшая грамадска-палітычная праграма» Нацыянальнага тэлевізійнага конкурсу «Тэлевяршыня».

Катэгорыя:Журналісты Беларусі
Катэгорыя:Тэлевядучыя Беларусі
Катэгорыя:Дэпутаты Палаты Прадстаўнікоў Нацыянальнага сходу Рэспублікі Беларусь 7-га склікання
Гіграфіты

**Гіграфі́ты** — наземныя расліны, прыстасаваныя да жыцця ва ўмовах залішняга ўвільгатнення.

Травяністыя расліны і эпіфіты вільготных трапічных лясоў, таксама якія растуць каля вадаёмаў, у дэльтах рэк. Такім раслінам уласціва павышаная транспірацыя. Яны маюць вялікія і тонкія ліставыя пласціны са слаба развітым знешнім ахоўным слоем (кутыкулай), сцяблы з амаль неразвітай механічнай тканкай, слабую каранёвую сістэму. Залішняя вільгаць выдаляецца з дапамогай спецыяльных клетак, размешчаных па краю ліста. У дзённы час лісце такіх раслін можа губляць за адну гадзіну колькасць вады, перавышаючую яго масу ў 4—5 разоў.

Да гіграфітаў адносяцца такія расліны, як лотаць балотная, бабок трохлісты, фіялка балотная, паручайнік шыракалісты, шлёмнік звычайны і інш.

## Гл. таксама 
* Трапафіты

## Крыніцы 
## Літаратура 
* 
* 
* 

## Спасылкі 
* Экологический центр «Экосистема»™, А. С. Боголюбов
* Экология водных и околоводных декоративных растений: метод.указания/ С. Б. Криворотов, Н. А. Сионова. — Краснодар: КубГАУ, 2015. — 36с.

Катэгорыя:Экалогія раслін
Іван Аркадзьевіч Гардзейчык

**Іван Аркадзьевіч Гардзейчык** (нар. , в. Вясея Слуцкага раёна Мінскай вобласці) — беларускі ваенны. Генерал-маёр. Старшыня Рэспубліканскага савета Беларускага грамадскага аб’яднання ветэранаў.

## Біяграфія 
Нарадзіўся 20 кастрычніка 1957 года ў в. Вясея Слуцкага раёна Мінскай вобласці.

Скончыў Разанскае вышэйшае паветрана-дэсантнае каманднае вучылішча імя Ленінскага камсамола па спецыяльнасці «Камандная тактычная, інжынер па эксплуатацыі бранятанкавай тэхнікі», Ваенную акадэмію імя М. В. Фрунзэ па спецыяльнасці «Камандна-штабная аператыўна-тактычная паветрана-дэсантных войскаў», Ваенную акадэмію Генеральнага штаба Узброеных Сіл Расійскай Федэрацыі па спецыяльнасці «Вайсковае і дзяржаўнае кіраванне»; генерал-маёр, Ганаровай граматай Нацыянальнага сходу Рэспублікі Беларусь. Мае Падзяку Старшыні Палаты прадстаўнікоў Нацыянальнага сходу Рэспублікі Беларусь.

## Сям'я 
Жанаты, мае сына і дачку.

## Спасылкі 
* Біяграфія на сайце Палаты прадстаўнікоў Нацыянальнага сходу Рэспублікі Беларусь

Катэгорыя:Ваенныя Беларусі
Катэгорыя:Генерал-маёры (Беларусь)
Катэгорыя:Дэпутаты Палаты Прадстаўнікоў Нацыянальнага сходу Рэспублікі Беларусь 7-га склікання
Катэгорыя:Дэпутаты Палаты Прадстаўнікоў Нацыянальнага сходу Рэспублікі Беларусь 8-га склікання
Патапава (Манастыршчынскі раён)

**Патапава** () — вёска ў Манастыршчынскім раёне Смаленскай вобласці Расіі. Уваходзіць у склад Новаміхайлаўскага сельскага паселішча.

## Гісторыя 
25 сакавіка 1918 года згодна з Трэцяй Устаўной граматай Патапава абвяшчалася часткай Беларускай Народнай Рэспублікі. 1 студзеня 1919 года згодна з пастановай I з’езда КП(б) Беларусі яна ўвайшла ў склад Беларускай ССР, аднак 16 студзеня Масква адабрала вёску разам з іншымі этнічна беларускімі тэрыторыямі ў склад РСФСР.

У гады Вялікай Айчыннай вайны вёска была пад нямецкай акупацыяй з ліпеня 1941 года, вызвалена ў верасні 1943 года.

## Крыніцы 
Катэгорыя:Населеныя пункты Манастыршчынскага раёна
Туркаўскага Торфапрадпрыяція

**Туркаўскага Торфапрадпрыяція** () — пасёлак у Манастыршчынскім раёне Смаленскай вобласці Расіі. Уваходзіць у склад Барсукоўскага сельскага паселішча.

## Гісторыя 
Вёска Туркі вядома з XIX стагоддзя.

У 1930-я гады праведзена калектывізацыя.

У гады Вялікай Айчыннай вайны пад нямецкай акупацыяй з ліпеня 1941 года да верасня 1943 года.

У другой палове XX ст. працавала аднаіменнае торфапрадпрыемства. Вывазка торфу па вузкакалейнай чыгунцы была спынена ў 1998 годзе.

Тут размяшчаецца Сычоўская школа, бібліятэка.

## Зноскі 
Катэгорыя:Населеныя пункты Манастыршчынскага раёна
ФК Лідс Юнайтэд

**«Лідс Юнайтэд»** () — англійскі футбольны клуб з горада Лідс.

## Дасягненні 
### Нацыянальныя 
* **Прэм’ер-ліга**
**  **Чэмпіён ** (**3**): 1968/69, 1973/74, 1991/92
**  **Другое месца** (**5**): 1964/65, 1965/66, 1969/70, 1970/71, 1971/72
* **Чэмпіёншып**
**  **Чэмпіён ** (**5**): 1923/24, 1963/64, 1989/90, 2019/20, 2024/25
**  **Другое месца** (**3**): 1927/28, 1931/32, 1955/56
* **Кубак Англіі**
**  **Уладальнік** (**1**): 1972
**  **Фіналіст** (**3**): 1965, 1970, 1973
* **Кубак Англійскай лігі**
**  **Уладальнік** (**1**): 1968
**  **Фіналіст** (**1**): 1996
* **Суперкубак Англіі**
**  **Уладальнік** (**1**): 1969, 1992
**  **Фіналіст** (**1**): 1974

### Міжнародныя 
* **Кубак кірмашоў **
**  **Уладальнік** (**2**): 1967/68, 1970/71
**  **Фіналіст** (**1**): 1966/67
* **Кубак уладальнікаў кубкаў УЕФА**
**  **Фіналіст** (**1**): 1973
* **Ліга чэмпіёнаў УЕФА**
**  **Уладальнік** (**1**): 1975

## Спасылкі 
* Сайт гісторыі і статыстыкі клуба

Лідс Юнайтэд

Лідс Юнайтэд
Собалева (Манастыршчынскі раён)

**Собалева** () — вёска ў Манастыршчынскім раёне Смаленскай вобласці Расіі. Адміністрацыйны цэнтр Собалеўскага сельскага паселішча.

## Гісторыя 
Упершыню вёска згадваецца падчас Паўночнай вайны. З 10.09.1708 па 17.10.1708 ў вёсцы знаходзіўся штаб Пятра I. Першае апісанне вёскі сустракаецца ў канцы XVIII стагоддзя, як Сабалеўская вотчына, якая належыць палкоўніку А.Я. Вонлярлярскаму. У 1908-1910 гадах у вёсцы А. Н. Паповым была пабудавана жаночая настаўніцкая гімназія. Спыніла дзейнасць ў 1956 г. На яго базе адкрыты Сабалеўскі дзіцячы дом.

Да рэвалюцыі 1917 года адрознівалі дзве вёскі «Собалева» і «Вераб’ёва». Пасля назву Собалева распаўсюдзілася на абодва сяла.

У гады Вялікай Айчыннай вайны вёска была пад нямецкай акупацыяй з ліпеня 1941 года, вызвалена ў верасні 1943 года.

## Крыніцы 
Катэгорыя:Населеныя пункты Манастыршчынскага раёна
Павел Іванавіч Папко

**Павел Іванавіч Папко** (нар. , Баранавічы Брэсцкай вобласці) —  беларускі выкладчык, дэпутат Палаты прадстаўнікоў Нацыянальнага сходу Рэспублікі Беларусь 7 і 8 склікання.

## Біяграфія 
Нарадзіўся 11 верасня 1983 года ў г. Баранавічы Брэсцкай вобласці.

Скончыў Баранавіцкі дзяржаўны ўніверсітэт па спецыяльнасці «Замежная мова (англійская). Беларуская мова і літаратура»; магістратуру Беларускага дзяржаўнага педагагічнага ўніверсітэта імя Максіма Танка па спецыяльнасці «Тэорыя і методыка навучання і выхавання (навучэнскай і студэнцкай моладзі)»; Рэспубліканскі інстытут вышэйшай школы па спецыяльнасці «Менеджмент устаноў прафесійнай адукацыі»; Акадэмію кіравання пры Прэзідэнце Рэспублікі Беларусь па спецыяльнасці «Дзяржаўнае і мясцовае кіраванне».

Працаваў выкладчыкам-стажорам, выкладчыкам кафедры тэорыі і практыкі англійскай мовы, намеснікам дэкана па выхаваўчай рабоце, начальнікам аддзела выхаваўчай работы з моладдзю, прарэктарам па выхаваўчай рабоце Баранавіцкага дзяржаўнага ўніверсітэта.

Выбіраўся дэпутатам Брэсцкага абласнога Савета дэпутатаў 28-га склікання.

З’яўляўся дэпутатам Палаты прадстаўнікоў Нацыянальнага сходу Рэспублікі Беларусь 7-га склікання, быў членам Пастаяннай камісіі па міжнародных справах. 

У 2024 годзе выбраны дэпутатам Палаты прадстаўнікоў Нацыянальнага сходу Рэспублікі Беларусь VIII склікання ад Баранавіцкай-Усходняй акругі № 6. Член Пастаяннай камісіі па міжнародных справах. 

## Узнагароды 
Узнагароджаны ганаровымі граматамі Нацыянальнага сходу Рэспублікі Беларусь, Брэсцкага абласнога выканаўчага камітэта, Брэсцкага абласнога Савета дэпутатаў, Баранавіцкага гарадскога Савета дэпутатаў, упраўлення адукацыі Баранавіцкага гарадскога выканаўчага камітэта, аддзела па справах моладзі Баранавіцкага гарадскога выканаўчага камітэта, Граматай Беларускага рэспубліканскага саюза моладзі. Мае падзячныя лісты Прэзідэнта Рэспублікі Беларусь, Баранавіцкага гарадскога выканаўчага камітэта.

## Сям'я 
Жанаты, выхоўвае двух сыноў.

## Крыніцы 
## Спасылкі 
* Біяграфія на сайце Палаты прадстаўнікоў Нацыянальнага сходу Рэспублікі Беларусь

Катэгорыя:Дэпутаты Палаты Прадстаўнікоў Нацыянальнага сходу Рэспублікі Беларусь 7-га склікання
Катэгорыя:Дэпутаты Брэсцкага абласнога Савета дэпутатаў 28-га склікання
Катэгорыя:Педагогі Беларусі
Катэгорыя:Дэпутаты Палаты Прадстаўнікоў Нацыянальнага сходу Рэспублікі Беларусь 8-га склікання
Аляксандр Георгіевіч Ляўчук

**Аляксандр Георгіевіч Ляўчук** (нар. , в. Вострава Кобрынскага раёна Брэсцкай вобласці) — беларускі спецыяліст у галіне ветэрынарыі, дэпутат Палаты прадстаўнікоў Нацыянальнага сходу Рэспублікі Беларусь.

## Біяграфія 
Скончыў Віцебскую дзяржаўную акадэмію ветэрынарнай медыцыны па спецыяльнасці «Ветэрынарная медыцына».

Працаваў ветфельчарам ААТ «Радзіма» Пружанскага раёна Брэсцкай вобласці, галоўным ветэрынарным урачом ААТ «Стрыгава» Кобрынскага раёна Брэсцкай вобласці, галоўным ветэрынарным урачом ААТ «Аранчыцкая птушкафабрыка» Пружанскага раёна Брэсцкай вобласці.

Выбіраўся дэпутатам Палаты прадстаўнікоў Нацыянальнага сходу Рэспублікі Беларусь 7-га склікання.

Катэгорыя:Дэпутаты Палаты Прадстаўнікоў Нацыянальнага сходу Рэспублікі Беларусь 7-га склікання
Катэгорыя:Ветэрынары Беларусі
Трасцянецкі сельсавет

**Трасцяне́цкі сельсавет** — былая адміністрацыйна-тэрытарыяльная адзінка ў складзе Мінскага раёна Мінскай вобласці. Цэнтр — вёска Малы Трасцянец.

Утвораны 20 жніўня 1924 года ў складзе Самахвалавіцкага раёна Менскай акругі БССР. Пасля скасавання акруговай сістэмы 26 ліпеня 1930 года ў Самахвалавіцкім раёне БССР. 18 студзеня 1931 года ўключаны ў гарадскую рысу горада Менска. З 26 мая 1935 года ў складзе Менскага раёна. Пасля ўвядзення абласнога падзелу 20 лютага 1938 года ў Менскім раёне Менскай вобласці. 5 сакавіка 1959 года да сельсавета далучана частка скасаванага Каралішчавіцкага сельсавета (7 населеных пунктаў: Ветка, Ельніца, Каралішчавічы I, Каралішчавічы II, пасёлак Каралішчавічы, Мацавічы і Стайкі). 20 студзеня 1960 года скасаваны, тэрыторыя далучана да Навадворскага сельсавета.

## Літаратура 
* Административно-территориальное устройство БССР: справочник: в 2 т. / Главное архивное управление при Совете Министров БССР, Институт философии и права Академии наук БССР. — Минск: «Беларусь», 1985―1987.

Катэгорыя:Былыя сельсаветы Мінскага раёна
Катэгорыя:Былыя сельсаветы Самахвалавіцкага раёна
Катэгорыя:Сельсаветы Беларусі, утвораныя ў 1924 годзе
Катэгорыя:Сельсаветы Беларусі, скасаваныя ў 1960 годзе
Амельянюк

**Амельяню́к** — прозвішча.

## Вядомыя носьбіты 
* Аляксандр Паўлавіч Амельянюк (нар. 1964) — беларускі палітык.
* Георгій Георгіевіч Амельянюк (нар. 1966) — кандыдат біялагічных навук (1992), доктар юрыдычных навук (2005), прафесар.
* Уладзімір Сцяпанавіч Амельянюк (1917—1942) — Герой Савецкага Саюза (1965).
Ірына Міхайлаўна Палякова

**Ірына Міхайлаўна Палякова** (нар. , г.п. Карма Гомельскай вобласці) — беларускі і палітык, дэпутат Палаты прадстаўнікоў Нацыянальнага сходу Рэспублікі Беларусь.

## Біяграфія 
Скончыла Віцебскі дзяржаўны ўніверсітэт імя П. М. Машэрава, Акадэмію кіравання пры Прэзідэнце Рэспублікі Беларусь.

Працавала асістэнтам кафедры эканамічнай тэорыі і гісторыі Віцебскай дзяржаўнай акадэміі ветэрынарнай медыцыны, выхавальнікам Бабініцкага дзіцячага сада Віцебскага раёна, намеснікам старшыні па ідэалагічнай рабоце СВК «Альгоўскае» Віцебскага раёна, старшынёй Віцебскай раённай прафсаюзнай арганізацыі Беларускага прафесійнага саюза работнікаў аграпрамысловага комплексу.

Выбіралася дэпутатам Бабініцкага сельскага Савета дэпутатаў 26, 27 і 28-га скліканняў, дэпутатам Віцебскага раённага Савета дэпутатаў 27-га і 28-га скліканняў. Выбіралася дэпутатам Палаты прадстаўнікоў Нацыянальнага сходу Рэспублікі Беларусь 7-га склікання.

18 студзеня 2023 года на пазачарговай сесіі Гарадоцкага раённага Савета дэпутатаў прызначана старшынёй Гарадоцкага раённага выканаўчага камітэта.

## Крыніцы 
Катэгорыя:Дэпутаты Палаты Прадстаўнікоў Нацыянальнага сходу Рэспублікі Беларусь 7-га склікання
Катэгорыя:Дэпутаты Віцебскага раённага Савета дэпутатаў
Катэгорыя:Дэпутаты мясцовых саветаў Беларусі 27-га склікання
Катэгорыя:Дэпутаты мясцовых саветаў Беларусі 28-га склікання
Катэгорыя:Старшыні Гарадоцкага раённага выканаўчага камітэта
Ігар Канстанцінавіч Хлабукін

**Ігар Канстанцінавіч Хлабукін** (нар. , Баранавічы Брэсцкай вобласці) — дэпутат Палаты прадстаўнікоў Нацыянальнага сходу Рэспублікі Беларусь. 

## Біяграфія 
Скончыў Вышэйшае пажарна-тэхнічнай вучылішча МУС, Акадэмію грамадзянскай абароны МНС Расіі.

Праходзіў службу на пасадах: намесніка начальніка ваенізаванай пажарнай часці (п. Жамчужны, Баранавіцкага раёна), памочнікам, старшым памочнікам начальніка штаба пажаратушэння пры атрадзе ваенізаванай пажарнай службы горада Баранавічы і Баранавіцкага раёна Брэсцкага абласнога ўпраўлення ваенізаванай пажарнай службы галоўнага ўпраўлення ваенізаванай пажарнай службы МУС Рэспублікі Беларусь. Быў намеснікам начальніка пажарнага аварыйна-выратавальнага атрада г. Баранавічы і Баранавіцкага раёна Брэсцкага абласнога ўпраўлення ваенізаванай пажарнай службы МНС Рэспублікі Беларусь па службе, падрыхтоўцы і пажаратушэння. Займаў пасаду старшага інспектара па асаблівых даручэннях, галоўным спецыялістам арганізацыйна-аналітычнага аддзела ўстановы «Брэсцкае абласное ўпраўленне МНС Рэспублікі Беларусь», намеснікам начальніка па дзяржаўнай сістэме папярэджання і ліквідацыі надзвычайных сітуацый, начальнікам Баранавіцкага гаррайаддзела па надзвычайных сітуацыях установы «Брэсцкае абласное ўпраўленне МНС Рэспублікі Беларусь».

Абіраўся дэпутатам Баранавіцкага гарадскога Савета дэпутатаў дваццаць сёмага, дваццаць восьмага скліканняў, быў членам, старшынёй пастаяннай камісіі па пытаннях законнасці і правапарадку, дэпутацкай этыцы Баранавіцкага гарадскога Савета дэпутатаў, членам прэзідыума Баранавіцкага гарадскога Савета дэпутатаў, дэлегатам пятага Усебеларускага народнага сходу.

Выбіраўся дэпутатам Палаты прадстаўнікоў Нацыянальнага сходу Рэспублікі Беларусь 7-га склікання.

Членам грамадскіх арганізацый: РДГА Беларускае фізкультурна-спартыўнае таварыства «Дынама»; ГА «Беларускае таварыства Чырвонага крыжа»; РДГА «Беларускае добраахвотнае пажарнае таварыства»; РДГА «Беларускае рэспубліканскае таварыства ратавання на водах»; ГА «Беларуская федэрацыя пажарна-выратавальнага спорту».

## Узнагароды 
Узнагароджаны медалём «За бездакорную службу» III ступені, нагрудным знакам МНС Рэспублікі Беларусь «За заслугі», памятнымі нагруднымі знакамі і юбілейнымі медалямі МНС Рэспублікі Беларусь, МУС Рэспублікі Беларусь, Міністэрства абароны Рэспублікі Беларусь, МНС Расіі, ГА «Беларускі рэспубліканскі саюз афіцэраў», ААТ «558 авіяцыйны рамонтны завод». Мае ганаровыя граматы і граматы МНС Рэспублікі Беларусь, установы «Брэсцкае абласное ўпраўленне МНС Рэспублікі Беларусь», Баранавіцкага гарвыканкама, Баранавіцкага райвыканкама, Баранавіцкага гарадскога Савета дэпутатаў.

Катэгорыя:Дэпутаты Палаты Прадстаўнікоў Нацыянальнага сходу Рэспублікі Беларусь 7-га склікання
Катэгорыя:Дэпутаты Баранавіцкага гарадскога Савета дэпутатаў
Катэгорыя:Дэпутаты мясцовых саветаў Беларусі 27-га склікання
Катэгорыя:Дэпутаты мясцовых саветаў Беларусі 28-га склікання
Аляксандр Паўлавіч Амельянюк

**Аляксандр Паўлавіч Амельянюк** (нар. , Кобрын Брэсцкай вобласці) — беларускі юрыст, дэпутат Палаты прадстаўнікоў Нацыянальнага сходу Рэспублікі Беларусь 7-га і 8-га скліканняў.  Фігурант санкцыйных спісаў ЕС і шэрагу іншых краін.

## Біяграфія 
Нарадзіўся 6 сакавіка 1964 года ў горадзе Кобрыне Брэсцкай вобласці.

Скончыў Беларускі дзяржаўны ўніверсітэт па спецыяльнасці «Правазнаўства», Акадэмію кіравання пры Прэзідэнце Рэспублікі Беларусь па спецыяльнасці «Міжнароднае права». З 2024 года дэпутат Палаты прадстаўнікоў Нацыянальнага сходу Рэспублікі Беларусь 8-га склікання ад Пінскай гарадской акругі № 14. Намеснік старшыні Пастаяннай камісіі па заканадаўстве. 6 ліпеня да чэрвеньскага пакета санкцый ЕС далучыліся Албанія, Ісландыя, Ліхтэнштэйн, Нарвегія, Паўночная Македонія, Чарнагорыя. 7 ліпеня ў свой санкцыйны спіс Амельянюка дадала Швейцарыя. 

У 2023 годзе Еўрапейскі суд адхіліў пазоў Амельянюка і старшыні пастаяннай камісіі па заканадаўстве Святланы Любецкай, якія патрабавалі зняць з іх санкцыі ЕС.

## Узнагароды 
Узнагароджаны Ганаровай граматай Нацыянальнага сходу Рэспублікі Беларусь.

## Спасылкі 
* Біяграфія на сайце Палаты прадстаўнікоў Нацыянальнага сходу Рэспублікі Беларусь

Катэгорыя:Дэпутаты Палаты Прадстаўнікоў Нацыянальнага сходу Рэспублікі Беларусь 7-га склікання
Катэгорыя:Суддзі Беларусі
Катэгорыя:Беларускія асобы ў Чорным спісе ЕС
Катэгорыя:Дэпутаты Палаты Прадстаўнікоў Нацыянальнага сходу Рэспублікі Беларусь 8-га склікання
Прагрэсіўная сацыялістычная партыя Украіны

**Прагрэсіўная сацыялістычная партыя Украіны** () — палітычная партыя ва Украіне, заснаваная ў 1996 годзе ў выніку адколу ад Сацыялістычнай партыі Украіны.

Нязменным лідарам партыі з’яўляецца Наталля Вітрэнка. У 1999 годзе яна балатавалася на пасаду прэзідэнта Украіны і на выбарах заняла чацвёртае месца з вынікам 10,97 %.

Катэгорыя:Палітычныя партыі Украіны
СТС

**СТС**, **С**етка **Т**элевізійных **С**танцый () — расійскі федэральны тэлеканал. Належыць холдынгу «СТС Медыя». Тэлеканал СТС, пачаўшы сваё вяшчанне 1 снежня 1996 года, стаў першай расійскай тэлевізійнай сеткай.

21 снежня 2009 года пачала вяшчанне міжнародная версія тэлеканала — «СТС International».

З 2012 года тэлеканал СТС уваходзіць у другі мультыплекс лічбавага тэлебачання.

У 2019 годзе тэлеканал перайшоў на фармат вяшчання 16:9, а таксама пачаў вяшчанне HD-версіі тэлеканала.

## Праграмная сетка 
Пазіцыянуе сябе як «класічны забаўляльны канал». У эфіры канала вялікая колькасць фільмаў, тэлесерыялаў, мультфільмаў і тэлешоў.

Найбольш вядомыя тэлесерыялы:
* Бедная Насця (2003—2004)
* Мая выдатная няня (2004—2009)
* Не радзіся прыгожай (2005—2006)
* Кадэцтва (2006—2007)
* Татавы дочкі (2007—2013)
* Ранеткі (2008—2014)
* Маргоша (2009—2011)
* Вароніны (2009—2019)
* Закрытая школа (2011—2012)
* Васьмідзясятыя (2012—2016)
* Пакуль цвіце папараць (2012)
* Кухня (2012—2016)
* Маладзёжка (2013—2019)
* Гатэль Элеён (2016—2017)
* Івановы-Івановы (з 2017)
* Белаводдзе. Таямніца закінутай краіны (2019)
* Цётка Марта (2022—2024)

Тэлешоў:
* 6 кадраў (2006—2015)
* Даеш моладзь! (2009—2013)
* Уральскія пельмені (з 2009)
* Форт Баяр (2019—2021)

## Кінапраекты 
СТС удзельнічаў у здымцы і прасоўванні некаторых расійскіх фільмаў. У прыватнасці «9 рота», «Населены востраў», «На гульні», «Кухня ў Парыжы», «Лёд», «Уварванне», «Спадарожнік», «Чабурашка» і іншыя.

## Літаратура 
* 
* 

## Спасылкі 
* Старонка телеканала  на афіцыйным сайце холдынга «СТС Медиа»
* СТС на сайце агенцтва па продажы рэкламы «Эверест» 
* Архіўныя версіі афіцыйнага сайта СТС з даменным імем ctc-tv.ru (1999—2012)
* Архіўныя версіі афіцыйнага сайта СТС з доменным імем ctc.ru (з 2012)

Катэгорыя:Тэлеканалы Расіі
Катэгорыя:Тэлеканалы на рускай мове
Катэгорыя:Тэлекампаніі Расіі
Катэгорыя:Кінакампаніі Расіі
Катэгорыя:Кругласутачныя тэлеканалы
Завулак Калініна (Мінск)

**Завулак Калі́ніна** () — завулак у Першамайскім раёне Мінска.

## Размяшчэнне 
Арыентаваны з паўднёвага захаду на паўночны ўсход. Цягнецца ад вуліцы Калініна да вуліцы Бялінскага. Працягласць завулка складае 680 м.

## Забудова 
* № 16 — будынак пабудаваны як лабараторны корпус НДІ механізацыі і электрыфікацыі сельскай гаспадаркі Нечарназёмнай зоны СССР (1975, архітэктары А. Жалдакоў, Г. Занеўскі). Цяпер у будынку размяшчаецца выдавецтва «Беларуская энцыклапедыя імя Петруся Броўкі».

## Спасылкі 
Катэгорыя:Першамайскі раён (Мінск)
Адзіная ліга ВТБ

**Адзіная ліга ВТБ** — міжнародны клубны турнір па баскетболе сярод каманд з Усходняй і Паўночнай Еўропы. Турнір быў створаны па ініцыятыве Расійскай федэрацыі баскетбола. Афіцыйны спонсар турніру - банк ВТБ. Турнір з'яўляецца афіцыйным турнірам ФІБА.
## Спіс пераможцаў 
## Спасылкі 
*Гісторыя Адзінай лігі ВТБ
Лютка рыжая

**Лютка рыжая** (*Sympecma fusca*) — від стракоз, які належыць да сямейства .

## Арэал 
Від распаўсюджаны пераважна ў еўрапейскім Міжземнамор’і, а таксама ў Цэнтральнай і Усходняй Еўропе аж да Урала. У адрозненне ад большасці іншых відаў стракоз, прадстаўнікі віду зімуюць не ў стадыі лічынкі, а ў стадыі імага. Палавы дымарфізм не выражаны. Крылы даўжынёй 20-22 мм. Цела стройнае, брушка даўжынёй 27-29 мм. Асноўная афарбоўка ад светла-бэжавага да карычневага колеру.

## Экалогія і спосаб жыцця 
Лічынка жыве ў стаячых вадаёмах глыбінёй да 1 метра. Лёт імага пасля зімоўкі пачынаецца ў красавіку—маі. Спарванне доўжыцца ад некалькіх хвілін да паўгадзіны. Затым самка адкладае яйкі на змярцьвелыя часткі водных раслін. За хвіліну самка кладзе 4-5 яек, за дзень у розных месцах да 350 яек. Развіццё яек даўжынёй 1 мм доўжыцца ад 3-х да 6-ці тыдняў.

Катэгорыя:Насякомыя Еўразіі
Катэгорыя:Жывёлы, апісаныя ў 1820 годзе
Катэгорыя:Люткі
Каралішчавіцкі сельсавет

**Каралі́шчавіцкі сельсавет** — былая адміністрацыйна-тэрытарыяльная адзінка ў складзе Мінскага раёна Мінскай вобласці. Цэнтр — вёска Каралішчавічы.

Утвораны 20 жніўня 1924 года як **Каралішчавіцкі нацыянальны польскі сельсавет** у складзе Самахвалавіцкага раёна Менскай акругі БССР. Пасля скасавання акруговай сістэмы 26 ліпеня 1930 года ў Самахвалавіцкім раёне БССР. 18 студзеня 1931 года ўключаны ў гарадскую рысу горада Мінска. З 26 мая 1935 года ў складзе Менскага раёна. 23 жніўня 1937 года рэарганізаваны ў беларускі сельсавет. Пасля ўвядзення абласнога падзелу 20 лютага 1938 года ў Менскім раёне Менскай вобласці. 5 сакавіка 1959 года скасаваны, тэрыторыя далучана да Трасцянецкага (7 населеных пунктаў: Ветка, Ельніца, Каралішчавічы I, Каралішчавічы II, пасёлак Каралішчавічы, Мацавічы і Стайкі) і Абчацкага (5 населеных пунктаў: Верхняе Сіняло, Забылінне, Калодзежкі, Ніжняе Сіняло і Язвы) сельсаветаў.

На момант скасавання ў склад сельсавета ўваходзілі 12 населеных пунктаў.

## Літаратура 
* Административно-территориальное устройство БССР: справочник: в 2 т. / Главное архивное управление при Совете Министров БССР, Институт философии и права Академии наук БССР. — Минск: «Беларусь», 1985―1987.

Катэгорыя:Былыя сельсаветы Мінскага раёна
Катэгорыя:Былыя сельсаветы Самахвалавіцкага раёна
Катэгорыя:Сельсаветы Беларусі, утвораныя ў 1924 годзе
Катэгорыя:Сельсаветы Беларусі, скасаваныя ў 1959 годзе
Катэгорыя:Нацыянальныя польскія сельсаветы БССР
Пасольства Беларусі ў Германіі

**Пасольства Беларусі ў Германіі** або **Пасольства Рэспублікі Беларусь у Федэратыўнай Рэспубліцы Германія** () — афіцыйнае дыпламатычнае прадстаўніцтва Рэспублікі Беларусь у Федэратыўнай Рэспубліцы Германія, размешчанае ў сталіцы дзяржавы — Берліне. Беларускім паслом у Германіі да 2024 года быў Дзяніс Сідарэнка.

## Гісторыя 
У 1919—1925 гг. у Берліне дзейнічала надзвычайная дыпламатычная місія Беларускай Народнай Рэспублікі. Нягледзячы на тое, што БНР не атрымала афіцыйнага прызнання з боку Германіі, яе дыпламатычная місія была зарэгістравана ў нямецкім Міністэрстве замежных спраў у сакавіку 1919 г. і сустракаліся з нямецкім міністрам замежных спраў Вальтарам Зімансам. Місія займалася дапамогай ваеннапалонным беларусам, распаўсюджвала інфармацыю пра Беларусь у нямецкім грамадстве. Пры дыпламатычнай місіі дзейнічала Беларускае прэсавае бюро.

У 1923 г. Германія ўсталявала фармальныя дыпламатычныя адносіны з кантраляванай бальшавікамі Беларускай Савецкай Сацыялістычнай Рэспублікай. Практычна двухбаковых адносін не вялося, пасольстваў у Мінску і Берліне адкрыта не было.

Пасля распаду СССР і аднаўлення незалежнасці Беларусі дыпламатычныя стасункі з Германіяй былі адноўлены з спасылкай на стасункі, усталяваныя ў 1923 годзе.

У 1996 г. пасольства была пераведзена ў Берлін пасля таго, як туды была перанесена сталіца Германіі.

 ў Германіі]]

## Будынкі 
Пасольства займае дзве вілы XIX стагоддзя ў раёне берлінскага Трэптаў-парку. Адна з іх да Другой сусветнай вайны была жылым домам, а ў часы камуністычнай Германскай Дэмакратычнай Рэспублікі — паштовым аддзяленнем.

Другі будынак вядомы як «Віла Луізэ» і быў пабудаваны архітэктарам Паўлем Гёфхенам у 1888 г. Нямецкі паэт Тэадор Фантанэ згадвае гэты дом у сваіх «Падарожжах па Брандэнбургу».

## Паслы 
### Беларуская Народная Рэспубліка (кіраўнікі надзвычайнай дыпламатычнай місіі) 
* Аркадзь Смоліч (май — жнівень 1919 г.)
* Лявон Заяц (жнівень — кастрычнік 1919 г.)
* Леанід Баркоў (кастрычнік 1919 г. — 1921 г.)
* Андрэй Бароўскі (1921—1925 гг.)

### Рэспубліка Беларусь (паслы) 
* Пётр Садоўскі (1992—1994)
* Пётр Бяляеў (1995—1998)
* Уладзімір Скварцоў (1999—2009)
* Андрэй Гіро (2009—2015)
* Дзяніс Сідарэнка (2016—2024)

## Спасылкі 
* Афіцыйны сайт 
* Адкрыццё пасольства Рэспублікі Беларусь у Германіі, 1994 г. (Відэа)

Катэгорыя:Беларуска-нямецкія адносіны
Германія
Катэгорыя:Будынкі і збудаванні Берліна
Ігар Феліксавіч Мартынаў

**Ігар Феліксавіч Мартынаў** (нар. , Віцебск) — беларускі ваенны і палітык, дэпутат Палаты прадстаўнікоў Нацыянальнага сходу Рэспублікі Беларусь. З’яўляецца членам грамадскага аб’яднання «Беларускі саюз афіцэраў» і рэспубліканскага грамадскага аб’яднання «Белая Русь».

## Біяграфія 
Скончыў Алма-Ацінскае вышэйшае агульнавайсковае каманднае вучылішча імя Маршала Савецкага Саюза І. С. Конева, камандна-штабны факультэт Ваеннай акадэміі Рэспублікі Беларусь.

Праходзіў ваенную службу на пасадах камандзіра разведвальнага ўзвода, разведвальнай роты, начальніка штаба — намесніка камандзіра асобнага разведвальнага батальёна, камандзіра асобнага разведвальнага батальёна, начальніка аддзела Галоўнага разведвальнага ўпраўлення Генеральнага штаба Узброеных Сіл Рэспублікі Беларусь, ваеннага камісара Віцебскай вобласці.

З’яўляўся дэпутатам Палаты прадстаўнікоў Нацыянальнага сходу Рэспублікі Беларусь шостага і сёмага склікання.

## Узнагароды 
Узнагароджаны ордэнам «За службу Радзіме» III ступені, 15 медалямі СССР і Рэспублікі Беларусь, у тым ліку медалём «За бездакорную службу» II і III ступені, Ганаровай граматай Нацыянальнага сходу Рэспублікі Беларусь.

Катэгорыя:Дэпутаты Палаты Прадстаўнікоў Нацыянальнага сходу Рэспублікі Беларусь 6-га склікання
Катэгорыя:Дэпутаты Палаты Прадстаўнікоў Нацыянальнага сходу Рэспублікі Беларусь 7-га склікання
Катэгорыя:Ваенныя Беларусі
Дняпроўскае (Навадугінскі раён)

**Дняпроўскае** () — сяло ў Навадугінскім раёне Смаленскай вобласці Расіі. Адміністрацыйны цэнтр Дняпроўскага сельскага паселішча.

## Гісторыя 
У гады Вялікай Айчыннай вайны сяло была пад нямецкай акупацыяй з кастрычніка 1941 года, вызвалена ў сакавіку 1943 года.

## Крыніцы 
Катэгорыя:Населеныя пункты Навадугінскага раёна
Oryzeae

**Oryzeae** — трыба аднадольных раслін сямейства .

## Роды 
Па дадзеных *NCBI* трыба ўключае ў сябе наступныя роды:

* 
* 
* 
* 
* 
* 
*  
* 
* 
* 
* 
* 
* 

Катэгорыя:Метлюжковыя
Poeae

**Poeae** — трыба сямейства , да якой ставіцца такая гаспадарчая расліна як , а таксама шырока распаўсюджаныя травяністыя расліны — , ,  і інш.

## Класіфікацыя 
Па інфармацыі праекта *Germplasm Resources Information Network* (*GRIN*, 2017), трыба ўключае 24 падтрыбы:

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

Катэгорыя:Метлюжковыя
Aveninae

**Aveninae** — падтрыба травяністых раслін трыбы  аднайменнага сямейства .

## Роды 
Па дадзеных *NCBI* падтрыба ўключае наступныя роды:

* 
* 
*  
* 
* 
* 
* 
* 
* 
* 
* 
* 
* 
* 
* 
* 
* 

Катэгорыя:Метлюжковыя
Stipeae

**Stipeae** — трыба аднадольных раслін падсямейства , распаўсюджаных па ўсім свеце.

## Роды 
Трыба ўключае ў сябе 22 роды, у якія ўваходзяць каля 600 відаў.

Многія роды трыба раней уключаліся ў род Кавыль, але затым з дапамогай філагенетычнага аналізу былі вылучаныя ў самастойныя таксоны.

Па дадзеных *NCBI* трыба ўключае ў сабе наступныя роды:

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
*  
* 
* 

Файл:Anemanthele lessoniana.jpg|*Anemanthele lessoniana*
Файл:Austrostipa mollis.jpg|*Austrostipa mollis*
Файл:Anisopogon avenacea.jpg|*Anisopogon avenacea*
Файл:Oryzopsis hymenoides (3974149131).jpg|*Oryzopsis hymenoides*
Файл:Piptochaetium fimbriatum (3987499119).jpg|*Piptochaetium fimbriatum*

Катэгорыя:Метлюжковыя
Цацанкі

ы]]
**Цацанкі**, або **Забаўкі** — назва малых твораў мастацтва, з якіх можна фарміраваць калекцыі ці складваць наборы, такія як размаляваныя кубкі і вазачкі, кампазіцыі з пер’я і ці  пад шклянымі купаламі, упрыгожаная яечная шкарлупіна, парцалянавыя статуэткі, размаляваныя мініяцюры або фатаграфіі ў рамках і гэтак далей.

У дамах сярэдняга дастатку цацанкі выкарыстоўваюцца ў якасці ўпрыгажэнняў на , сталах і паліцах, выстаўляюцца ў : часам гэтыя шафы маюць шкляныя дзверы, каб выстаўляць цацанкі, абараняючы іх ад пылу. Слова часцей за ўсё выкарыстоўваецца для называння прадметаў невялікага кошту, якія часта прадаюцца на вулічных рынках і ў дабрачынных крамах.

У ідышы са славянскіх моў слова цацанка (цацка) патрапіла ў дэфармаваным выглядзе. Цацанкі там называюцца «» (), і акрамя ідышмоўных людзей яно шырока вядома і амерыканцам таксама.

Катэгорыя:Калекцыяніраванне
Triticeae

**Triticeae** — трыба аднадольных раслін падсямейства  сямейства .

## Роды 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

### Нотароды 
* 
* 
* 
* 
* 
* 
* 
* 
* 
* 
* 
* 
* 
* 
* 

Катэгорыя:Метлюжковыя
Erechtites hieraciifolius

**Erechtites hieraciifolius** — від раслін сямейства , распаўсюджаны ў Паўночнай Амерыцы і Паўднёвай Амерыцы.

## Апісанне 
Аднагадовая трава, 30-200&nbsp;см вышынёй. Сцябло моцна разгалінаванае. Ніжнія лісты з кароткім хвосцікам, даўгавата-ланцэтныя, па краі нераўнамерна-зубчастыя, знізу па жылках апушаныя; сярэднія і верхнія — сядзячыя, ахопліваюць сцябло. Кошыкі ў суквеццях-мяцёлках, 12-17&nbsp;мм даўжынёй. Абгортка 1-радная або рэдка каля асновы з некалькімі дробнымі лістамі. Кветкі жоўтыя; краявыя — песцікавыя, ніткападобна-трубчастыя, па краі 3-5-зубчастыя, размешчаны ў некалькі шэрагаў; сярэднія — двухполыя, трубчастыя, 4-5-зубчастыя. Сямянкі 2-3&nbsp;мм даўжынёй, карычневыя, коратка апушаныя, з чубком, які ў 4-5 разоў перавышае сямянку. Папус белы, 7-8&nbsp;мм.

## Распаўсюджанне 
Распаўсюджаны ў Паўночнай Амерыцы і Паўднёвай Амерыцы.

Ва Украіне від расце па ўзлесках, лясных высечках — у перадгор’ях Закарпацця, рэдкі. Заносная расліна ў Мукачаўскім раёне.

Катэгорыя:Флора Паўднёвай Амерыкі
Катэгорыя:Флора Паўночнай Амерыкі
Катэгорыя:Астравыя
Катэгорыя:Расліны, апісаныя ў 1838 годзе
Phaseoleae

**Phaseoleae** — трыба кветкавых раслін падсямейства  сямейства .

У склад трыбы ўключаюць 89 родаў, размеркаваных па сямі падтрыбах: *Cajaninae*, *Clitoriinae*, *Diocleinae*, *Glycininae*, *Kennediinae*, *Ophrestiinae*, *Phaseolinae*; каля пятнаццаці родаў уключаны ў трыбу абыходзячы падтрыбы. У трыбу ўваходзяць важныя з гаспадарчага пункту гледжання харчовыя і кармавыя расліны, такія як Фасоля і *Vigna*.

## Сістэматыка 
***incertae sedis***
* 
* 
* 
* 
* 
* 
* 
* 
* 
* 
* 
* 
* 
* 
* 
* 

Катэгорыя:Матыльковыя
Піхтавы алей

**Пі́хтавы алей** — эфірны алей, які атрымліваюць перагонкай парай з ігліцы і маладых галінак піхты сібірскай.

Празрыстая, бясколерная, светла-жоўтая або зеленаватая вадкасць з характэрным смалістым пахам.

Найбольш якасны алей атрымліваецца з маладых парасткаў, нарыхтаваных у ліпені—жніўні. З 70—70 тон сыравіны атрымліваецца каля 1 тоны алею.

## Выкарыстанне 
Піхтавы алей выкарыстоўваецца ў мылаваранай, парфумернай, лікёра-гарэлачнай вытворчасці, у медыцыне. З яго атрымліваюць медыцынскую камфору.

## Літаратура 
* 

Катэгорыя:Эфірныя алеі
Катэгорыя:Піхта